OpenLLM-France/wikimedia huggingface dataset:
# Ermita de Sant Jordi de Cercs

Sant Jordi de Cercs és una ermita del municipi de Cercs (Berguedà) inclosa en l'Inventari del Patrimoni Arquitectònic de Catalunya.

## Descripció

Església romànica d'una sola nau amb un absis semicircular a llevant cobert a quart d'esfera. L'edifici fou construït al segle xii però al segle xiii s'hi van fer modificacions: aleshores es va construir la nova volta de la nau, lleugerament apuntada ensems que es reforçava amb arcs torals. La porta és a migdia i és d'arc de mig punt adovellada. El campanar s'alça sobre el mur de ponent i és una espadanya de dos arcs de mig punt adovellats. Al segle xvii es varen construir dues capelles prop de l'absis, al segon tram de la nau, cobertes amb volta de canó i morter. Les obertures són al mur de migdia i doble esqueixada. La restauració de l'església es va iniciar l'any 1969, continuà el 1974 i finalment es va acabar l'any 1989.
A l'absis s'obren dues finestres de doble esqueixada, l'una al centre i l'altra al costat sud; la nau en té dues al mur sud, de doble esqueixada i corresponents a la construcció més antiga, i una en forma de creu al mur est, per sobre de la teulada de l'absis. La porta actual, al mur sud, correspon a l'entrada original i consta d'un arc de mig punt adovellat. A la façana oest queden restes d'una porta tapiada, probablement obra de reformes posteriors. A l'exterior, l'edifici, que té un aparell força regular i format per carreus ben tallats i col·locats i trencajunts, no representa cap mena de decoració. L'any 1969, en el decurs d'unes obres de condicionament es va trobar el tenant o pilar que sostenia l'altar, consistent en un bloc de pedra prismàtic amb reconditori per a les relíquies. És possible que aquesta data no sigui correcta, perquè la reina Elionor va ser assassinada l'any 1369 a Castrojeriz pel seu fillastre el rei Pere el Cruel.

## Història

El lloc és documentat a finals del segle x o començaments del XI ("Cerchos") però de l'església se'n tenen ben poques referències documentals. L'any 1290 Bernat de la Portella n'era diaca i el 1312 figura com a parroquial en la visita al Deganat de Berga de Galceran Sacosta. Aleshores era dedicada a Sant Andreu i aquesta dedicació es va mantenir fins al segle xix. L'any 1363 la reina Elionor la va vendre a Pere Fresc de Berga juntament amb les esglésies de Vilosiu i Baells, i els castells de Blancafort i Merola. Al segle xviii, ja s'esmenta com a sufragània de Santa Maria de Baells, juntament amb Sant Quirze de Pedret. Avui resta sense culte i depèn de la nova parròquia de Cercs.

## Referències

* 1 2 «Sant Jordi de Cercs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2016].
* 1 2 Guia Romànic Català, vol. Catalunya Central, pàg. 128-30. Grup Enciclopèdia Catalana ISBN 978-84-412-2432-2
# Espai (matemàtiques)

* Per a altres significats, vegeu «espai (desambiguació)».
En matemàtiques, un espai és un conjunt amb alguna estructura afegida. Els espais matemàtics sovint formen una jerarquia, és a dir, un espai pot heretar totes les característiques d'un espai. Per exemple, tots els espais prehilbertians (és a dir espais vectorials amb producte escalar) també són espais vectorials normats, perquè el producte escalar provoca una norma en l'espai prehilbertià tal que:
    $\|x\|={\sqrt {\langle x,x\rangle }}.$

## Vegeu també

* Espai vectorial
* Espai euclidià
Viccionari
# Espai (desambiguació)

«Espai» té aquests significats:
* Astronàutica:
** Exploració espacial, progrés de la humanitat per a l'estudi i explotació de l'espai des del punt de vista científic i econòmic.
** Espai exterior, regions relativament buides de l'univers.
** Espai interestel·lar, el que es troba entre les estrelles, dins de la galàxia.
** Espai interplanetari, espai exterior dins del sistema solar.
* Física:
** espai
** Espaitemps, on es desenvolupa la teoria de la relativitat
** Espai buit, on no hi ha matèria.
** Espai de Minkowski
** Espai de fases
* Geografia:
** espai geogràfic
** espai rural
** espai urbà
* Informàtica:
** Espais de color: RGB, sRGB, CMYK, HSV.
** Espai tipogràfic, caràcter en blanc dins d'un text.
** Espai8, un videojoc.
* Matemàtiques:
** Espai (matemàtiques).
** Espai afí
** Espai euclidià
** Espai de Hilbert
** Espai mètric
** Espai projectiu
** Espai topològic
** Espai vectorial
** Espai afí
** Espai de Banach
** Espai de Cauchy
** Espai de funció
** Espai robust
** Espai de producte interior
** Espai de Kolmogórov
** Espai Lp
** Espai de mesura
** Espai de Minkowski
** Espai vectorial normat
** Espai quocient
** Espai de Sobolev
** Espai uniforme
* Territori:
** Espai d'interès natural
* Filosofia:
** Espai (filosofia)
* Art:
** L'Espai de Dansa i Música de la Generalitat de Catalunya
* Viquipèdia:
** Viquipèdia:Espai de noms
# Església del Salvador

«Església del Salvador» té aquests significats:
* Església del Salvador o Basílica del Salvador de Borriana
* Església del Salvador (Bakú)
* Església del Salvador de Cocentaina, edifici a la comarca del Comtat construïda a finals del segle xvi
* Església del Salvador de Culla, església de confessió catòlica de principis del segle xviii a la comarca de l'Alt Maestrat
* Església del Salvador (Eslida), església parroquial de confessió catòlica, del segle xvii, al municipi d'Eslida (la Plana Baixa)
* Església del Salvador (Iecla), monument d'estils gòtic i renaixentista al municipi murcià de Iecla
* Església del Salvador (Mutxamel), església parroquial al centre de la vila de Mutxamel (l'Alacantí, País Valencià)
* Església del Salvador de Sagunt, edifici a la comarca del camp de Morvedre, País Valencià)
* Església del Salvador (València)
* Església fortificada del Salvador, església catòlica al poble de Pina (Alt Palància)
* Església parroquial del Salvador (Requena)
* Església parroquial del Salvador (Sucaina), edifici construït del segle xvi d'estil renaixentista
* Església del Salvador sobre la Sang Vessada, església de Sant Petersburg (Rússia)
# Església de Maricel (el Masnou)

Església de Maricel és una obra del municipi del Masnou inclosa en l'Inventari del Patrimoni Arquitectònic de Catalunya.

## Descripció

Edifici religiós format fonamentalment per dues parts ben diferenciades: una superior destinada a les activitats parroquials, i l'església pròpiament dita, que ocupa el lloc d'un soterrani al que s'hi accedeix per rampes i escales. L'església és una nau en forma de polígon irregular sostinguda per columnes, i tota ella construïda amb formigó armat. Com a sistema d'il·luminació només hi ha una petita claraboia sobre l'altar. La part superior, que és la que configura exteriorment l'edifici, també té una planta de polígon irregular cobert amb un sistema de teulades de diversos vessants. La construcció és de maó vist amb les cornises de fusta.

### Campanar

El campanar està separat de l'edifici i està format fonamentalment per un gran bloc de formigó contraposat a una gran planxa de ferro galvanitzat, corbada en els extrems, que suporta els tubs metàl·lics que fan la funció de les campanes. Sobre aquesta planxa s'hi situa una creu metàl·lica.
Amb la confrontació dels dos elements compositius del campanar es juga amb les dues textures que es contraposen. La planxa metàl·lica reflecteix contínuament la llum del sol.

## Història

Inaugurat el 1984. El disseny del campanar i la decoració interior de l'església són obra de Joaquim Pujol i Grau.

## Referències

* 1 2 3 4 5 «Església de Maricel». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
* ↑ Montlló Bolart, Jordi. «Fitxa "08118/287 Església Maricel - El Masnou"». Mapes de patrimoni cultural. Diputació de Barcelona (Oficina de Patrimoni Cultural), 15-02-2010. [Consulta: 8 agost 2016].
# Espineta de manglar

El espineta de manglar (Gerygone levigaster) és una espècie d'ocell de la família dels acantízids (Acanthizidae) que habita els manglars a la llarga de la costa sud-oriental de Nova Guinea i la septentrional i oriental d'Austràlia.

## Referències

* ↑ espineta de manglar al TERMCAT Rev. 18/01/2020
# Estadi de Yamoussoukro

L'Estadi de Yamoussoukro és un estadi esportiu de la ciutat de Yamoussoukro, a Costa d'Ivori.
Té una capacitat per a 20.000 espectadors.
El 19 d'octubre de 2018, l'estadi va ser inaugurat pel primer ministre ivorià Amadou Gon Coulibaly. L'11 de juny de 2021, l'estadi va ser lliurat al Municipi de Yamoussoukro i acollirà els partits de la Lliga de Costa d'Ivori. Serà seu de la Copa d'Àfrica de Nacions 2023.

## Referències

* ↑ «CAN 2021 : la Côte d’Ivoire lance un appel d’offres pour la construction d’infrastructures sportives et d’hébergements» (en french). Abidjan.net, 20-09-2017.
* ↑ «New design: Stade de Yamoussoukro for AFCON 2021». StadiumDB, 29-03-2018.
* ↑ «SCAU REMPORTE LE CONCOURS DE CONCEPTION CONSTRUCTION DU STADE DE YAMOUSSOUKRO.» (en francès). SCAU Architectes, 07-03-2018.
* ↑ «Amadou Gbon Coulibaly lance les travaux» (en francès). Sport-Ivoire, 19-10-2018.
* ↑ Bourse, Zone. «Vinci : livraison du stade de Yamoussoukro en Côte d'Ivoire | Zone bourse» (en francès). www.zonebourse.com. [Consulta: 11 juny 2021].
# FEDA

FEDA té els següents significats:
* Forces Elèctriques d'Andorra, empresa del Principat d'Andorra encarregada del subministrament elèctric del país.
* Federación Española de Ajedrez
# FEF

FEF té els següents significats:
* Fòrum Espanyol de la Família, associació espanyola de defensa de la família
* Federació Equatoriana de Futbol, màxima institució reguladora del futbol a l'Equador
* Federació Espanyola de Futbol, màxima institució reguladora del futbol a Espanya
* Federació Equatoguineana de Futbol, màxima institució reguladora del futbol a la Guinea Equatorial
* Flux expiratori forçat, paràmetre usat en espirometria
# Espòrades Septentrionals

Les Espòrades Septentrionals són un grup d'illes de la mar Egea. A partir de l'1 de gener de 2011, segons el programa Cal·lícrates, forma una de les 74 unitats perifèriques de Grècia. Prové de la divisió de l'antiga prefectura de Magnèsia.
Les illes Espòrades Septentrionals habitades són:
* Alónnissos
* Escíatos
* Skiros
* Skópelos
Alguns també classifiquen en aquest grup a:
* Samotràcia
* Tassos
* Lemnos
* Tenedos
* Psarà
# Eutíquides

Eutíquides (en llatí Eutychides, en grec antic Εὐτυχίδης) fou un escultor grec en bronze i marbre, nascut a Sició a finals del segle iv aC, deixeble de Lisip, segons Pausànias. Plini el Vell el situa a la 120 Olimpíada, cap a l'any 300 aC. Es considera inclòs dins del corrent de l'Escultura hel·lenística.
Va fer una estàtua en bronze del riu déu Eurotes in quo artem ipso amne liquidiorem plurimi dixere ("del seu art excel·lent el mateix riu en podria dir moltes coses"), diu Plini. Una del guanyador olímpic Timòstenes d'Elis, i una important estàtua de Tique (o la Fortuna) per als sirians de l'Orontes, de la qual es conserva una còpia als Museus Vaticans. Una estàtua del pare Líber es trobava a la col·lecció de Gai Asini Pol·lió i era de marbre, segons Plini. L'Antologia grega esmenta una estàtua de Príap feta per Eutíquides, però no se sap si és aquest Eutíquides de Sició. Un deixeble seu es deia Càntar de Sició.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ 1.Eutychides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 128
# Etheostoma serrifer

Etheostoma serrifer és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 6,8 cm de longitud total.

## Distribució geogràfica

Es troba a Nord-amèrica: sud de Virgínia i Geòrgia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Estadi Gigante de Arroyito

L'Estadi Gigante de Arroyito, també anomenat Estadi Dr. Lisandro de la Torre, és un estadi de futbol de la ciutat de Rosario, a l'Argentina. És propietat del club Rosario Central.
Va ser inaugurat el 14 de novembre de 1926. Va ser seu de la Copa del Món de Futbol de 1978.
També ha estat seu d'un partit de rugbi de la competició The Rugby Championship 2012 que enfrontà Argentina i Austràlia.

## Referències

* ↑ «Gigante de Arroyito». ESPNscrum. ESPN EMEA. [Consulta: 20 setembre 2012].
* ↑ Programa Oficial CARC N° 2, 14 Nov 2014
* ↑ El Gigante on Club Rosario Central
* ↑ «World Cup 1978». rsssf.com. [Consulta: 1r febrer 2022].
* ↑ Los 12 escándalos más famosos de la Copa del Mundo on Mundo Soccer
* ↑ 1978 World Cup - Argentina on FIFA.com
* ↑ Rosario y Mendoza recibirán a Los Pumas Arxivat 2022-02-16 a Wayback Machine., El Litoral
* ↑ Los Pumas reciben a Australia on La Voz, 6 Oct 2012
# Eudòxia Borisovna Yusupova

Eudòxia Borisovna Yusupova (Moscou 16 de maig de 1743 - Sant Petersburg 19 de juliol de 1780), va ser una duquessa consort de Curlàndia i Semigàlia.

## Biografia

Es va casar amb el duc de Curlàndia, Peter von Biron, el 6 de març de 1774 a Mitau. Ella era la filla gran del príncip Boris Yusupov, i Irina Mikhaylovna Zinovyeva. Eudòxia i Peter es van divorciar el 27 d'abril de 1778 sense fills. El matrimoni va ser arreglat per l'emperadriu Caterina II de Rússia per assegurar una bona relació entre Rússia i Curlàndia.
Eudòxia Yusupova va ser considerada com una bellesa amb qualitats espirituals. Ella es va fer popular entre la noblesa a Curlàndia, i al principi va exercir una certa influència sobre el seu marit, però la relació entre el matrimoni aviat es va deteriorar, i ella desitjava ser alliberada dels maltractaments que sofria amb el seu marit. Després d'haver assistit al casament de Pau I de Rússia i Maria Feodorovna (Sophie Dorothea de Württemberg) el 26 de setembre 1776, es va negar a regressar a Mitau. El divorci es va publicar el 27 d'abril 1778.

## Vegeu també

* Llista de les Duquesses de Curlàndia i Semigàlia

## Referències

* Diccionari Biogràfic Rus. Supervisió de A. Polovtsov 1896-1918 pàgina345
# Fairfield (Iowa)

Fairfield és una població dels Estats Units a l'estat d'Iowa. Segons el cens del 2000 tenia 9.509 habitants.

## Demografia

Segons el cens del 2000, Fairfield tenia 9.509 habitants, 4.063 habitatges, i 2.372 famílies. La densitat de població era de 639,6 habitants/km².
Dels 4.063 habitatges en un 30% hi vivien nens de menys de 18 anys, en un 45,2% hi vivien parelles casades, en un 10,1% dones solteres, i en un 41,6% no eren unitats familiars. En el 35,9% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,7% tenia menys de 18 anys, un 8,7% entre 18 i 24, un 23,1% entre 25 i 44, un 30,9% de 45 a 60 i un 13,6% 65 anys o més.
L'edat mediana era de 42 anys. Per cada 100 dones de 18 o més anys hi havia 89,1 homes.
La renda mediana per habitatge era de 31.202 $ i la renda mediana per família de 46.138 $. Els homes tenien una renda mediana de 34.750 $ mentre que les dones 24.830 $. La renda per capita de la població era de 19.673 $. Entorn del 10,1% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Fairfield». American Fact Finder. Oficina del Cens dels Estats Units, 12-01-2010.
# Filchneria irani

Filchneria irani és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Iran.

## Referències

* ↑ Klapálek, 1908 (1907). Wiss. Zool. Botan. Ergebn. 10:61. «Wissenschaftliche Ergebnisse der Expedition Filchner nach China und Tibet ... - Wilhelm Filchner - Google Llibres».
* ↑ uBio (anglès)
* ↑ Aubert, 1964. Mitt. Schweiz. ent. Ges. 37(1/2):69-80.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:389.
* Zwick, P., 1973. Das Tierreich 94:229.
* Sartori, Membiela Iglesia, C. Ravizza, Sánchez-Ortega & P. Zwick, 1990. Bull. Soc. Vaud. Sci. Nat. 80(2):170.

## Enllaços externs

* Encyclopedia of Life (anglès)
* Perlodidae Species Listing (anglès)
# Falcó cap-roig

El falcó cap-roig (Falco chicquera) és una espècie d'ocell rapinyaire de la família dels falcònids (Falconidae) que habita sabanes i zones obertes de l'Àfrica Subsahariana i Àsia meridional, des del sud-est de Mauritània cap a l'est fins a Etiòpia i cap al sud fins a Sud-àfrica, faltant de les zones boscoses de l'Àfrica central i Oriental, i en Àsia des del sud-est de l'Iran cap a l'est, a través del Pakistan, el Nepal i l'Índia fins a Assam i Bangladesh.

## Taxonomia

Aquest xoriguer ha estat classificat en tres subespècies diferents:
* F. c. chicquera, Daudin, 1800, de l'Àsia meridional.
* F. c. ruficollis, Swainson, 1837, de l'Àfrica tropical.
* F. c. horsbrughi, Gunning et Roberts, 1911. De l'Àfrica Meridional.
Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que les dues subespècies africanes constitueixen, de fet, una espècie diferent. Segons aquest criteri les dos espècies resultants serien:
* Falcó cap-roig (Falco chicquera) - Stricto sensu
* Falcó collroig (Falco ruficollis)
Val a dir que la UICN segueix aquest darrer criteri i considera l'estat de conservació de F. chicquera gairebé amenaçat, mentre que el de F. ruficollis el considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó cap-roig». Diccionari dels ocells del món. TERMCAT. [Consulta: 29 agost 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 355. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* 1 2 BirdLife International. «Red-headed Falcon. Falco chicquera» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
* 1 2 BirdLife International. «Red-necked Falcon. Falco ruficollis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Felipe Olivares

Felipe Olivares (5 de febrer de 1910 - ?) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ Felipe Olivares Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Batalla de Borgoforte

La batalla de Borgoforte va tenir lloc el 29 d'octubre de 1397, a Borgoforte entre l'exèrcit milanès, que pretenia incorporar Màntua als dominis del ducat de Milà, i l'exèrcit mantovà.

## Antecedents

En 30 de març de 1397 Joan Galeàs Visconti va entrar en guerra amb Màntua, encarregant a Jacopo dal Verme atacat en direcció a Borgoforte, a la que va posar setge, i Ugolotto Biancardo en direcció a Verona, enviant les provisions pel riu Po i a Alberico da Barbiano en direcció a Pisa per impedir reforços florentins. Després de devastar el territori, Biancardo es va dirigir a Mantua. Francesc I Gonzaga, capità del poble de Màntua, després de l'entrada al serrallo de Màntua dels milanesos s'havia refugiat a Governolo on quedà assetjat, mentre la flota del duc de Milà estava estacionada al Po, i va demanar ajuda als prínceps italians, responent a la crida la República de Florència, Bolònia, que va enviar Giovanni Bentivoglio, Ímola a Ugo di Montfort, Ravenna i Faenza a Pandolfo III Malatesta, i Pàdua a Carlo I Malatesta, que seria el comandant de l'exèrcit. Carlo I Malatesta amb les tropes aliades va creuar el Po a Bondeno i va atacar l'armada de Ugolotto Biancardo, derrotant-lo i aconseguint entrar a Governolo, on va arribar també el duc de Màntua i van lluitar derrotant Biancardo. Mentrestant els Ferraresos i Mantovans van atacar els seus vaixells els dels milanesos posar-los en fugida.Després d'aquests esdeveniments, l'exèrcit principal de Jacopo dal Verme, acampats al serrallo de Màntua, va entrar en pànic a causa de les dues derrotes infligides pels aliats, va abandonar el menjar i l'equipatge i va fugir, caient en mans dels guanyadors, a més d'equipatge i els aliments, més de dos mil cavalls, i cinquanta naus armades i Gonzaga va recuperar Borgoforte i Mellora.

## Batalla

Després de la derrota d'Ugolotto Biancardo a Governolo, Joan Galeàs Visconti cridà Alberico da Barbiano per unir-se a Jacopo dal Verme i atacar la Lliga antivisconti, sortint el 29 d'octubre i derrotant-los a Borgoforte. i capturant vint-i-vuit galeres.

## Conseqüències

Arribat Jacopo dal Verme de nou a les portes de Màntua, Joan Galeàs Visconti va signar un armistici amb Francesc I Gonzaga per deu anys.

## Referències

* ↑ Muratori, 1740, p. 222.
* ↑ Rio, Alexis-François. Leonardo da Vinci e la sua scuola (en italià). Francesco Sanvito, 1857, p. 244.
* ↑ Muratori, 1740, p. 223.
* ↑ Muratori, 1740, p. 223-224.
* ↑ Muratori, 1740, p. 230-232.
* 1 2 Verci, 1790, p. 234.
* ↑ Muratori, 1740, p. 163.
* ↑ Verci, 1790, p. 233.
* ↑ Rio, Alexis-François. Leonardo da Vinci e la sua scuola (en italià). Francesco Sanvito, 1857, p. 245.
* ↑ Muratori, 1740, p. 237.
* ↑ de' Rosmini, Carlo. Istoria di Milano (en italià). Manini, 1820, p. 193.

## Bibliografia

* Muratori, Lodovico Antonio. Delle antichità estensi continuazione, o sia parte seconda, composta, e dedicata all'altezza serenissima di Francesco III duca di Modena, Reggio, Mirandola (en italià). Stamperia ducale, 1740.
* Verci, Giovanni Battista. Storia Della Marca Trivigiana e Veronese (en italià). vol.17. Presso Giacomo Storti, 1790.
# Şarık Arıyak

Şarık Arıyak (Istanbul, 3 de març de 1930 - Sydney, 17 de desembre de 1980) va ser un diplomàtic turc assassinat per l'organització terrorista CJGA. Arıyak, consol general de Turquia a Sydney, Australia, va ser assassinat a trets per uns membres de CJGA. Engin Sever, el seu guardaespatlles també va morir en el mateix atemptat.
Arıyak, de jove, va jugar futbol pel club esportiu Gençlerbirliği d'Ankara.
En la seva tomba a Ankara és escrit "Estimava a tothom".

## Referències

* ↑ «Vatan Haberleri - Vatan Haber» (en turc). [Consulta: 25 setembre 2023].
* ↑ «Şehit Başkonsolos Sidney'de Anıldı - Melbourne» (en turc), 15-12-2016. [Consulta: 25 setembre 2023].
* ↑ «www.gencler.org : Gençlerbirliği Taraftarlarının Haber ve İstatistik Sitesi». [Consulta: 25 setembre 2023].